**Danmarks Medie- og Journalisthøjskole**  
**Diplomuddannelse i fagjournalistik**

**Fagbeskrivelse**  
**Efteråret 2023/foråret 2024**

**Varighed:** 60 ECTS

**Formål:**Formålet med diplomuddannelsen i fagjournalistik er at give de studerende redskaber til at udnytte og omstille deres tidligere erhvervede faglige indsigt og arbejdsmetode til den journalistiske arbejds- og fremstillingsform. De studerende skal dermed få de teoretiske og praktiske forudsætninger for at kunne løse journalistiske opgaver inden for især det fagområde, som de allerede har uddannet sig i og arbejdet med.

**Pædagogisk og didaktisk tilgang:**

Undervisningen afspejler den refleksive praksislæring, der er det pædagogiske grundsyn på DMJX. Tanken er, at de studerende både arbejder praktisk, prøver teorierne af og reflekterer over dem. Undervisningsdagene på modulerne er en vekslen mellem oplæg, øvelser, holdundervisning, kritisk dialog og gruppearbejde. Imellem seminarerne er der dels webinarer, selvstudium, øvelser samt opgaver og arbejde i grupper. I den fysiske undervisning indgår mindre øvelser og mellem seminarerne stiller opgaverne krav til både at udføre praktiske opgaver og reflektere over, hvordan det lykkes at omsætte teori og metoder i praksis.

Hvert modul afsluttes med en eksamen – i nogle tilfælde tager eksamensopgavens tema udgangspunkt i den studerendendes egen faglighed\*) i andre ikke. Der lægges vægt på analyse, refleksion og feedback, ligesom der lægges vægt på personligt engagement, samarbejde og vedholdenhed.

**Modul 1: Journalistikkens grundtrin 1 (10 ECTS)**

**Indhold:** De studerende skal kende, forstå og træne de grundlæggende elementer, der indgår i en systematisk, journalistisk indsamlings- og formidlingsproces som vinkling, sprog, fortælleteknik, ideudvikling, research, interview og kildekritik.

**Læringsmål:**

De studerende skal opnå viden om:

* vinkling
* journalistikkens kildetyper og kildevurdering
* grundlæggende interviewteknik
* metoder og principper for journalistisk ideudvikling
* journalistisk sprog

De studerende skal opnå færdigheder i:

* at arbejde med vinkling
* at vurdere journalistiske historier
* at planlægge og gennemføre simpel journalistisk research
* at planlægge og gennemføre interview og finde relevante kilder
* at arbejde med journalistisk ideudvikling
* at disponere og udforme et simpelt journalistisk produkt
* at benytte et enkelt og let forståeligt journalistisk sprog

De studerende skal opnå kompetencer indenfor det at

* arbejde med og reflektere over afgrænsning og vinkling af en journalistisk historie
* vurdere potentialet for en journalistisk god historie
* udføre journalistiske opgaver ud fra kendskab til rettigheder og ansvar knyttet til journalistrollen i et demokratisk samfund
* bruge et journalistisk sprog
* reflektere over egen journalistiske arbejdsproces

**Læremidler:**

Litteratur - udleveres:

Schmidt, S. og Mørk, M. (2021): Journalistikkens grundtrin, Forlaget Ajour

Bjerre, B. og Kvam, H. (2020) Grib journalistikken, DJØF Forlag  
Bjerg, L. (2015), Som man spørger, Forlaget Ajour

Clark, R.P. (2008), Skriveredskaber, Forlaget Ajour

Luk, G. (2008), Styr kommaet, Forlaget Ajour

Boy Skjold, S. og Leick, C. (2016), Skriv klart, Forlaget Ajour

Diverse artikler og andre journalistiske produktioner

Obligatoriske opgaver:  
Der er opgaver i vinkling og interview

**Modul 2: Journalistikkens grundtrin 2 (10 ECTS)**

**Indhold:**Forløbet skal skærpe de studerendes sans for mediernes multimodalitet og styrke deres evne til at producere journalistisk indhold til forskellige platforme. Herunder hører mekanismerne bag og brugen af sociale medier i journalistik. De skal arbejde med at bruge tekst sammen med visuelle elementer som video og billeder. Modulet skal også give de studerende en elementær forståelse for det etiske og juridiske ansvar i alle faser af journalistens arbejdsprocesser.

**Læringsmål:**

De studerende skal opnå viden om:

* de grundlæggende principper for formidling på forskellige medieplatforme
* kendskab til samspil mellem tekst og visuelle elementer
* sociale mediers funktion i journalistik
* de grundlæggende medieretslige begreber og regler samt presseetiske retningslinjer

De studerende skal opnå færdigheder i:

* at analysere mediers karakteristika på forskellige platforme
* at optage og redigere simple videoer og billeder
* at lave tekst og visuelle elementer som et sammenhængende produkt
* at anvende sociale medier i det journalistiske arbejde
* de medieretlige regler og god presseetik

De studerende skal opnå kompetencer indenfor det at:

* arbejde journalistisk på forskellige medieplatforme
* forstå brugen af sociale medier i journalistik
* producere simple videoer og fotos til digitalt brug
* reflektere over medieretlige regler og god presseskik

**Læremidler**

Litteratur - udleveres:

Jørgensen, O. og Lind Nielsen, P (2018), Mediejura, Forlaget Ajour,

Kapitlerne 1, 2, 3, 4, 5, 6, 7, 9 og 10, side 17-269 og 331-370   
Munk, O. (2018) Visuel journalistik, Forlaget Ajour,  
Side 6-35, 49-62, 69-109, 225-267   
Diverse journalistiske produktioner

Obligatoriske opgaver:  
Der er opgaver i medieret og visuel journalistik

**Modul 3: Journalistikkens Grundtrin 3 (10 ECTS)**

**Indhold:** Modulet har fokus på den udredende journalistik og skal give de studerende kvalifikationer til at indsamle, bearbejde og analysere information og andet stof til journalistik, der udreder en kompliceret samfundsmæssig problemstilling. Med udgangspunkt i en selvstændig journalistisk ide udarbejder de studerende større udredende journalistiske opgaver, der skal vise, at de kan arbejde journalistisk inden for eget fag- eller arbejdsområde\*) og formidle til en bredere målgruppe.    
Der arbejdes blandt andet med at planlægge og gennemføre interview også med trænede kilder, at analysere argumenter og at indsamle dokumentation. Den studerende trænes også i at reflektere over egen arbejdsproces og journalistiske dilemmaer.

**Læringsmål:**

De studerende skal opnå viden

* karakteristika ved problemudredende journalistik
* betydningen af problem- og hypoteseformulering som udgangspunkt for journalistisk research
* betydning af en planlagt hensigtsmæssig rækkefølge i informationsindsamlingen
* grundelementerne i argumentationsteori

De studerende skal opnå færdigheder i:

* at ideudvikle et problemudredende journalistisk produkt
* at interviewe, gengive og citere relevante kilder loyalt
* disponere og formidle problemudredende journalistik, hvor flere kilder bringes i spil
* vurdere og redegøre for kvaliteten af andres og egne påstande og argumenter ved anvendelse af grundlæggende begreber i journalistisk argumentanalyse
* redegøre for, hvordan et emne hidtil er blevet dækket og pege på nye tilgange til det emne
* arbejde med sit eget fag- eller arbejdsområde i journalistisk udredende journalistik

De studerende skal opnå kompetencer indenfor det at:

* ideudvikle, indsamle, fortolke og arbejde med journalistisk formidling med hovedvægt på udredende og analytisk journalistik
* analysere en kompliceret problemstilling og researchmateriale og vurdere om væsentlige spørgsmål er besvaret
* træffe bevidste og gennemtænkte valg og fravalg i forhold til vinkel, målgruppe, troværdighed, analyse og formidling
* arbejde bevidst med sprog og opbygning af artikel

**Læremidler**

Litteratur - udleveres:

Johansen, K.R. og Friis, L. (2013) En ny undersøgelse viser – eller gør den, Forlaget Ajour

Aktuel artikel- og linksamling samt diverse pdf’er om journalistisk metode

Obligatoriske opgaver:  
Der er opgave i udredende journalistik

**Modul 4: Journalistisk tema med fokus på dialog (10 ECTS)**

**Indhold:** Modulet skal kvalificere de studerende til at arbejde med dialogbaseret journalistik. Det skal træne de studerende i at inddrage borgerne i den redaktionelle proces og i at arbejde med den dialog/debat, journalister er med til at skabe mellem mennesker. Endelig skal modulet træne de studerende i at få flere journalistiske elementer til at spille sammen i en tematisk sammenhæng, der er relevant for målgruppen.

**Læringsmål:**

De studerende skal opnå viden om

* dialogbaseret journalistik, filosofien bag og perspektiverne i den særlige journalistiske rolle, der knytter sig til
* metoder til at inddrage borgerne i den journalistiske proces
* debatgenren og dens betydning for den demokratiske samtale
* news avoidance, polarisering og mistillid til medierne – og hvad vi som journalistister kan forsøge at gøre for at modvirke de tendenser i samfundet
* udvikling af sammenhængende journalistiske produktioner indenfor et bestemt emne/problematik

De studerende skal opnå færdigheder i:

* at moderere og facilitere dialog som forsøger at fremme forståelse, nysgerrighed og engagement fremfor at forstærke konflikt og polarisering
* at inddrage borgerne i hele den redaktionelle proces
* at producere/tilrettelægge indhold til en klart defineret målgruppe og nå målgruppen på det mest velegnede sted
* at ideudvikle en sammenhængende journalistisk produktion, der er relevant for målgruppen

De studerende skal opnå kompetencer indenfor det at

* identificere og producere en sammenhængende journalistisk produktion i dialog med borgerne.
* kvalificere og facilitere den demokratiske samtale
* træffe journalistiske valg på baggrund af den dialog, de har med borgerne

**Læremidler**

Litteratur - udleveres:

Schulz Jørgensen, S. og Westergaard, P. (2018): Den journalistiske forbindelse, Gyldendals business

May, Gerd Maria, (2020), Syddansk universitetsforlag

Obligatoriske opgaver:  
En journalistisk produktion

**Valgfag (5 ECTS)**

**Valgfag 1: Video**

**Indhold:**Forløbet introducerer styrker og svagheder ved video som formidlingsform. Den studerende lærer at foretage journalistiske valg i inddragelsen af video i en professionel formidlingssammenhæng. Forløbet vil give den studerende indsigt i videogenrer og –formater og i publicering af disse både på sociale medier og andre digitale platforme. Den studerende lærer i praksis at udføre journalistisk formidling med videoproduktion.

**Læringsmål**

De studerende skal opnå viden om

* grundlæggende fortælleteknik inden for visuel formidling og kan reflektere over teorierne på baggrund af praksis
* genrer og formater inden for online video på forskellige platforme og kan bringe denne viden i anvendelse i praksis
* digital distribution af video og forståelse af den kompleksitet, som er forbundet med publicering på mange platforme

De studerende skal opnå færdigheder i

* at optage journalistiske videointerviews og sekvenser med afsæt i viden om videoproduktioners fortællemæssige elementer
* på baggrund af viden om genrer og udtryksformer at udvikle ideer til videoindslag
* at redigere færdige videoindslag
* at publicere video til sociale medier og andre digitale platforme på baggrund af viden om disses egenskaber og målgrupper

Den studerende skal opnå kompetencer indenfor det at

* foretage fortællemæssige valg i forhold til at inddrage video i journalistisk formidling
* arbejde med interview og videosekvenser som de grundlæggende elementer i forbindelse med videoproduktion
* vurdere video som formidlingsform i sammenhæng med andre udtryksformer i en redaktionel sammenhæng

**Læremidler**

Diverse instruktionsvideoer og journalistiske videoproduktioner

**Valgfag 2: Strategisk kommunikation**

**Indhold:**Forløbet gennemgår begreber indenfor moderne strategisk kommunikation og sætter disse ind i en indbyrdes sammenhæng. Med en kommunikations- eller handlingsplan som omdrejningspunkt kommer den studerende igennem metoder og discipliner i grundlæggende kommunikationsarbejde.

**Læringsmål**

De studerende skal opnå viden om

* kommunikationsfagets grundlæggende begreber og metoder indenfor moderne strategisk kommunikation
* teoretiske metoder set i forhold til praksis.

De studerende skal opnå færdigheder i

* at anvende viden om fagets grundlæggende metoder og redskaber i praksis
* at vurdere problemstillinger inden for grundlæggende strategisk kommunikation og vælge relevante løsningsmodeller
* at formidle faglige problemstillinger og løsningsmodeller samt indgå i et professionelt samarbejde om løsning af konkrete kommunikationsopgaver

De studerende skal opnå kompetencer indenfor det at

* selvstændigt og i samarbejde med andre arbejde med kommunikationsplanlægning på et fagligt grundlag
* selvstændigt indgå i fagligt og tværfagligt samarbejde med en professionel tilgang
* vurdere og rådgive om problemstillinger i en virksomheds eller organisations kommunikation

**Læremidler**

Femø Nielsen, M. (2014) Strategisk kommunikation, Akademisk Forlag

Aktuelle praktiske eksempler

**Valgfag 3: Podcast**

**Indhold:**Forløbet er meget praktisk, og der er fokus på, at den studerende skal producere egne podcasts. De studerende introduceres til lydfortællinger og podcasts og får et grundlæggende kendskab til historiefortælling og interview-teknik. De introduceres til den teknik, der er nødvendig for at kunne producere podcast med et godt resultat. Deltagerne skal researche, indhente råmateriale i form af lyd og efterfølgende redigere materialet. Endelig ser kurset på, hvordan de studerende kan anvende podcasts fremover.

**Læringsmål**

De studerende skal opnå viden om

* formidling ved hjælp af lyd, herunder lydfortællinger
* podcast som nichemedie til klart definerede målgrupper

De studerende skal opnå færdigheder i

* at interviewe kilder, så de fremstår klart, herunder udarbejde en spørgeplan og –strategi
* at klippe lyd i et og flere spor
* at bruge lyd som medfortæller
* at skabe dramatisk fremdrift i fortællingen
* at skrive til øret og skabe indre billeder

De studerende skal opnå kompetencer indenfor det at

* forstå lydmediets muligheder og begrænsninger
* indgå i professionelle sammenhænge og vurdere, hvordan podcast kan indgå som en del af den samlede formidling

**Læremidler**

Palle, D. og Arnbjørn, T.  (2019), Podcastbogen, Forlaget Ajour.

Horton, D. Og Wohl, R (1997). Massekommunikation og parasocial interaktion: Et indlæg om intimitet på afstand.   <https://tidsskrift.dk/mediekultur/article/view/1088>  
Podcast-rapport: Forretningsmodeller og fremtidsudsigter for det danske podcastmarked (Kammer, A og Spejlborg, T (2022)

DR Medieforskning, Medieudviklingen 2021, især afsnit om radio og podcast

Diverse podcasts og lydfortællinger

**Afgangsprojekt (15 ECTS)**

**Indhold:** Formålet med afgangsprojektet er, at den studerende dokumenterer sin kompetence til at håndtere centrale dele af uddannelsens elementer, herunder at udvikle/relancere en sammenhængende journalistisk produktion; at arbejde bevidst med journalistisk fremstilling af stof, der rammer målgruppen og som ligger inden for den studerendes fagområde \*)

De studerende skal opnå viden om

* de journalistiske metoder og værktøjer, der reflekterer den samlede uddannelse
* udvikling af sammenhængende journalistiske produktioner
* demonstrere viden om målgruppeanalyse og brugerinddragelse

De studerende skal opnå færdigheder i

* at kunne udvikle et journalistisk stofområde inden for eget fagområde\* og formidle det til en defineret målgruppe
* at kunne anvende, vurdere og begrunde anvendte journalistiske metoder og værktøjer herunder for den udredende journalistiske genre
* at kunne redegøre for den mediesammenhæng og de medieplatforme, hvori det journalistiske produkt tænkes formidlet
* at kunne planlægge og producere en journalistisk sammenhængende produktion og vælge relevante platforme at publicere på
* at kunne planlægge og gennemføre en modtager-effekt analyse af produktionen baseret på inddragelse af brugerne

De studerende skal opnå kompetencer indenfor det at

* kunne finde relevante emner og indfaldsvinkler indenfor sit eget fagområde\*), der giver identifikationsmuligheder for målgruppen og indeholder noget aktuelt og væsentligt om det valgte emne
* kunne identificere en ide med afsæt i metoder for udredende journalistik, udvikle ideen og analysere en problemstilling og perspektivere stoffet
* kunne finde og vurdere de relevante kilder, stille dem de relevante spørgsmål, researche grundigt og kritisk
* analysere argumenter og bringe dokumentation for journalistiske vinkler
* kunne beherske et journalistisk sprog og fortælleteknik
* kunne forholde sig bevidst til såvel historiens emne og perspektiv som de journalistiske virkemidler og medieplatforme, der er valgt og valgt fra.

I forbindelse med afgangsprojektet har den studerende mulighed for op til halvanden times vejledning, der kan være fordelt over flere vejledningsgange. Vejledningen munder ud i en overordnet ide og emne, der godkendes af vejleder.

*\*) Fagområde: Eksamensprojektets emneområde skal ligge inden for den studerendes uddannelsesmæssige og/eller arbejdsmæssige baggrund.*

**Mødepligt/deltagelsespligt på uddannelsen:**

Undervisningen tager udgangspunkt i, at de studerende er aktive medspillere og tager ansvar for egen læring. Der er ikke mødepligt, men deltagelsespligt. Deltagelsespligt indebærer pligt til aktiv deltagelse i gruppearbejde samt produktion/løsning af opgaver mv.

**Prøveform:**

Modul 1, 2, 4 og valgfag afsluttes med en eksamensaflevering, der er en journalistisk produktion, der bedømmes med intern censur. Modul 3 afsluttes med en 25 minutters mundtlig eksamen (inkl. votering) med ekstern censur. Afgangsprojektet afsluttes med 45 minutters mundtlig eksamen inkl. votering. (70 minutter ved gruppeeksamen) på baggrund af afgangsprojekt.

Alle eksaminer bedømmes efter 7-trins-skalaen.

HB 9.8.2023